Maailman luomisen ajankohta

Maailman luomisen ajankohtaa on pyritty määrittämään eri uskonnollisten perinteiden myyttien mukaan. Raamatun perusteella se olisi tapahtunut noin vuonna 3761 eaa. (juutalainen ajanlasku) tai noin 5500 eaa. (osa kristillisistä), sumerien ja babylonialaisten myyttien mukaan noin 244 100 eaa., muinaisten egyptiläisten mukaan noin 20 000 - 50 000 eaa., zarathustralaisten mukaan noin 9600 - 9500 eaa. ja kiinalaisen myytin mukaan noin 39 000 eaa. Kreikkalaisten myyttien mukaan myyttinen aikakausi alkoi 2000-luvun eaa. tulvasta. Hindujen Veda-kirjan mukaan maa olisi luotu 4,3 miljardia vuotta sitten. Tieteen mukaan maailmankaikkeuden ikä on kuitenkin arviolta 13,8 miljardia vuotta ja maapallon 4,5 miljardia vuotta.

 Sumer ja Babylonia 
Luettelo Sumerin kuninkaista (300-luvulta eaa.) esittää vedenpaisumusta edeltäneiden, jopa kymmeniätuhansia vuosia hallinneiden kuninkaiden listan. Nämä olisivat hallinneet yhteensä 241 200 vuotta sen jälkeen, kun "kuninkuus laskeutui taivaista", kunnes suuri "tulva" peitti maan.The Sumerian King List, Thorkild Jacobsen, 1939, pp. 71, 77). Radiohiiliajoituksen mukaan valtava tulva olisi ollut noin vuonna 2900 eaa.Sumer and the Sumerians, Harriet Crawford, Cambridge University Press, 2004. Kun nämä lasketaan yhteen, tuo alkuhetki olisi ollut vuonna 244 100 eaa. Useimmat nykyoppineet arvioivat, että muinaiset sumerit ja babylonialaiset eivät kuitenkaan uskoneet tähän kronologiaan tai uskoivat sen "vuosien" olevan kuukausia."Science Deified & Science Defied: The Historical Significance of Science in Western Culture, Part 1640", p. 45, by Richard Olson, publisher = University of California Press

Cicero reagoi tähän Berossoksen historiaan ja vastaaviin arvostelemalla väitettä, että babylonialaisilla olisi voinut olla kuninkaita satojatuhansia vuosia sitten:

Jotkut muinaiset kreikkalaiset, kuten Aleksandros Polyhistor ja Proklos, uskoivat Babylonialla olleen kuninkaita satojentuhansien vuosien ajan ja että nämä katsoivat tulleensa luoduiksi 200 000 - 400 000 vuotta aiemmin.Proclus,In Timaeum, i.

 Egypti 
Torinon papyrus esittää myyttisen jumalten valtakauden alkaneen 36 620 vuotta ennen Menestä (3050 eaa.) eli noin vuonna 39 670 eaa. Muiden egyptiläisten myyttien perusteella on myös saatu ajankohtia 28 000 eaa., 17 680 eaa., 49 219 eaa. ja 40 000 eaa. Apollonius laski 100-luvulla jaa. maailmankaikkeuden 153 075 vuotta vanhaksi.

Kreikka ja Rooma
Myyttinen mythikón-aikakausi alkoi tulvasta, joka Varron mukaan olisi ollut vuonna 2137 eaa., Censorinuksen mukaan 2376 eaa., ja päättyi historialliseen aikakauteen, joka alkoi vuonna 776 eaa. tai ehkä Troijan sodasta "1184 eaa." Jo ennen mythikónin olisi ollut hämärä ádelon-aikakausi. Toisenlaisiakin näkemyksiä oli, esimerkiksi jotkut filosofit katsoivat maailmankaikkeuden olleen ikuisesti.

 Zarathustralaisuus 
Zarathustralaisten ajanlasku kestää 12 000 vuotta, joka jakautuu neljään 3000 vuoden kauteen. Ensimmäisellä kaudella Ahura Mazda suoritti henkisen luomisen, seuraavat 3000 vuotta oli fyysisen luomisen kautta. Zarathustra syntyi kolmannen kauden lopussa. Neljäs ja viimeinen kausi päättyy arviolta vuosien 2400 - 2500 haarukassa. Alkuvuosi olisi vuosien 9600 - 9500 eaa. haarukassa.

 Hindulaisuus 
Hindujen kosmologia osuu lähimmäs nykytiedettä.

Dick Teresi kirjoittaa kirjassaan "Lost Discoveries: The Ancient Roots of Modern Science" (s. 7-8), jossa hän kuvaa Veda-kirjoja, että 400-luvulla jaa. intialaiset laskivat maan iäksi 4,3 miljardia vuotta, vaikka vielä 1800-luvun tiedemiehet Englannissa olivat vakuuttuneita 100 miljoonan vuoden iästä, ja 2400 vuotta ennen Isaac Newtonia hindujen Rig-Veda väitti gravitaation pitävän maailmankaikkeutta koossa. Sanskriittia puhuvat arjalaiset pitivät maata pyöreänä, kun kreikkalaiset ajattelivat sen olevan litteä.

 Kiina 
200-luvulla jaa. kiinalainen historioitsija Xu Zheng kirjoitti kirjassaan Kolme viisi kalenteri Pangun luoneen maailman 36 000 vuotta ennen legendaarista "kolme hallitsijaa ja viisi keisaria" -aikakautta.Ancient Chinese Civilization, Rupert Matthews, Todd Van Pelt, The Rosen Publishing Group, 2009, p.6Handbook of Chinese Mythology, Lihui Yang, ABC-CLIO, 2005, p. 176. Koska jälkimmäinen oli 3000–2700 eaa.Footbinding: a Jungian engagement with Chinese culture and psychology, Shirley See Yan Ma,Taylor & Francis, 2010,Page xvii luominen olisi tapahtunut noin vuonna 39 000 eaa.

Maiat
Maiojen kalenterin mukaan maailma luotiin 11.8.3114 eaa.David Freidel, Linda Schele, and Joy Parker, Maya Cosmos: Three thousand years on the shaman's path (New York: William Morrow, 1993) pp.59–75. Aiempi luominen tapahtui ehkä 24 biljoonaa vuotta sitten.Matthew G. Looper, Lightning Warrior: Maya Art and Kingship at Quirigua (Austin: University of Texas Press, 2003) pp. 125-126

Aabrahamin uskonnot
Juutalaisen kalenterin mukaan maailma luotiin juliaanisen kalenterin päivänä 6.10.3761 eaa. Vuosi 5779 alkoi auringonnoususta 9.9.2018 ja päättyy auringonlaskuun 29.9.2019.

Bysanttilainen ajanlasku oli käytössä 988-1453, Venäjällä 988-1700. Sen ensimmäinen vuosi alkoi 1.9.5509 eaa. maailman luomisesta ja vuodet alkoivat 1.9. Juliaaninen kalenteri oli samanlainen mutta laski vuodet Kristuksen syntymästä ja käytti latinalaisia kuukausien nimiä. Useimmat muut kristilliset kalenterit ajoittavat maailman luomisen 5300-5500-luvuille tai noin vuoteen 4000 eaa. Raamatun 1. Mooseksen kirja (Genesis) sisältää kaksi eri sukutaulua, joiden ero tuottaa noin 1500 vuoden eron. Eräät muut tekijät tuottavat pieniä lisäeroja tulkinnasta riippuen.

Koraanikin sanoo jumalan (Allah) luoneen maailman "kuudessa jaksossa" (ayyam) muttei kerro jakson pituutta. Usein muslimit ajattelevat, että tiede kertoo asiat, joita Koraanissa ei täsmennetä. Islamilainen kalenteri alkaa vasta Muhammadin paosta Mekasta Medinaan eli 16.7.622 jaa.

 Lähteet 

Luokka:Kreationismi
Luokka:Uskonnolliset kaikkeuskäsitykset